ศาลเจ้าอิซูโมะ

ศาลเจ้าอิซูโมะ (出雲大社 (Izumo-taisha)) เป็นศาลเจ้าชินโตที่สำคัญและเก่าแก่มากที่สุดแห่งหนึ่งในประเทศญี่ปุ่น ไม่ปรากฏหลักฐานถึงปีที่สร้าง ตั้งอยู่ในเมืองอิซูโมะ จังหวัดชิมาเนะ ศาลเจ้าแห่งนี้สร้างขึ้นเพื่อบูชาแก่โอกูนินูชิ เทพแห่งการสมรส ทั้งนี้ ศาลาใหญ่ตลอดจนอาคารโดยรอบของศาลเจ้าแห่งนี้ ได้ขึ้นทะเบียนเป็นสมบัติประจำชาติญี่ปุ่นในปี พ.ศ. 2495 ระหว่างปี พ.ศ. 2414 ถึง 2489 ศาลเจ้าแห่งนี้ได้ถูกจัดให้อยู่ในประเภท คัมเปไทชะ (官幣大社) ซึ่งหมายถึงเป็นศาลเจ้าชั้นหนึ่งที่ได้รับการสนับสนุนจากรัฐบาล อนึ่ง ภายในของศาลเจ้าแห่งนี้ถูกสงวนการเข้าชมมาตั้งแต่ยุคสงครามโลกครั้งที่สอง และเป็นระยะเวลากว่าหกสิบปีกระทั่งได้เริ่มเปิดให้สาธารณชนเข้าชมได้ตั้งแต่ฤดูร้อนของปี พ.ศ. 2551 ภายหลังการบูรณะครั้งใหญ่ได้เสร็จสิ้นลง แหล่งข้อมูลอื่น Official Site (Japanese) Architecture of the Izumo Grand Shrine เก็บถาวร 2009-03-27 ที่ เวย์แบ็กแมชชีน Heian-period discovery at Izumo